





Dengan nama Allah 

Yang Maha Penyayang dan Maha Pengasih 


Ayat-ayat dan Terjemahan 





" Katakanlah (wahai Muhammad!): Aku pohon perlindungan 
pada Tuhan yang memelihara seluruh makhluk(l). Dari 
kejahatan sebarang makhluk yang telah diciptakan-Nya(2). 
Dan dari kejahatan malam apabila (gelap-gelitanya) 
meresap(3). Dan dari kejahatan tukang-tukang sihir yang 
menghembus pada tali-tali yang tersimpul(4). Dan dari 
kejahatan pendengki apabila ia berdengki."(5). 

(Latar belakang dan pokok pembicaraan) 

Surah aI-Falaq dan Surah an~Nas merupakan satu 
arahan dari Allah, mula-mula kepada Nabi-Nya s.a.w. 
dan kemudian kepada para Mu'minin, supaya 
memohon perlindungan dan naungan pada Allah dari 
segala kejadian yang menakutkan, sama ada yang 
sulit atau yang terang, sama ada yang tidak diketahui 
atau yang diketahui secara umum atau secara 
terperinci, seolah-olah Allah membuka perlindungan 
dan naungan-Nya kepada mereka sambil berseru 
dengan penuh kasih sayang: "Marilah ke sini, marilah 
masuk ke dalam perlindungan dan naungan-Ku. 
Marilah ke tempat yang aman yang memberi 
ketenangan kepada kamu! Marilah! Aku tahu kamu 
lemah dan mempunyai banyak musuh dan di 
sekeliling kamu berbagai-bagai kejadian yang 
menakutkan. Hanya di sini sahaja keamanan, 
ketenteraman dan kedamaian untuk kamu." Justeru 
itu kedua-dua surah ini dimulai dengan arahan ini: 



"Katakanlah (wahai Muhammad!): Aku pohon perlindungan 
pada Tuhan yang memelihara seluruh makhluk. " 

(Surah al-Falaq: 1) 



"Katakan (wahai Muhammad!): Aku pohon perlindungan 
pada Tuhan yang memelihara manusia . " 

(Surah an-Nas: 1) 

Mengenai kisah turunnya surah ini terdapat 
beberapa athar yang semuanya sesuai dengan 
bayangan yang kami telah nyatakan tadi. Dari 
keterangan athar-athar itu jelaslah bahawa Rasulullah 
s.a.w. telah memperlihatkan kegembiraannya yang 
mendalam terhadap turunnya surah ini. 

Dari 'Uqbah ibn 'Amir r.a., Rasulullah s.a.w. telah 
bersabda: 

Ji ? iaS jj ji iLlii oijfc cJjnl UIjIjI jJ i I 
u^j-> S I Ji j jii)l S 

"Tidakkah engkau mengetahui ayat-ayat yang telah 
diturunkan pada malam ini, iaitu ayat-ayat yang tidak 
didapati tolok bandingnya iaitu: cnLtil ljjj Ji dan 

cjjj 1 

Dari Jabir r.a. katanya: Sabda Rasulullah s.a.w.: 
"Bacalah, wahai Jabir!" Aku menjawab, Demi bapaku 
dan ibuku, baca apa wahai Rasulullah?" Sabdanya: 
"Bacalah: cS dan ^ & Lalu 

aku pun membaca kedua-duanya, kemudian beliau 
bersabda: 

"Bacalah kedua-dua surah ini dan engkau tidak akan dapat 
membaca surah yang serupa dengan kedua-duanya. " 

Dari Zarr ibn Hubaysy katanya: Aku bertanya Ubay 
ibn Kab r.a. tentang mu'auwizatayn J* 

dan kataku: "Wahai Abu Munzir, 

saudaramu Abu Mas'ud telah berkata begini, begini, 
(mula-mula Ibn Mas'ud tidak mencatatkan kedua-dua 
surah ini di dalam mushafnya, kemudian ia kembali 
mengikut pandangan jemaah Sahabat, lalu 
mencatatkan kedua-dua surah ini di dalam mushaf). 
Lalu dia menjawab: "Aku telah bertanya Rasulullah 
s.a.w. dan jawab beliau: Aku diperintah berkata tS, 

Dikeluarkan oleh Malik, Muslim, at-Tirmizi, Abu Daud dan An- 
Nasa'i. 

lalu aku pun berkata. Dan kami pun berkata seperti 
Rasulullah s.a.w. berkata." 

(Dikeluarkan oleh an-Nasa'i) 

Semua riwayat ini melahirkan bayangan-bayangan 
kasih mesra ini. 


•k “k -k -k 1c 'k 


(Pentafsiran ayat 1) 


Di sini - dalam surah ini - Allah menyebut dirinya 
dengan sifat-Nya yang boleh menjadi benteng yang 
melindungkan dari kejahatan-kejahatan yang tersebut 
di dalam surah ini: 



" Katakanlah (wahai Muhammad!): Aku pohon perlindungan 
pada Tuhan yang memelihara seluruh makhluk."(1) 


Makna Al-Falaq 

Di antara pengertian ^1 ialah "waktu pagi" dan 
"seluruh makhluk". Pengertian ini ditujukan kepada 
segala kejadian yang dilahirkan ke alam al-wujud dan 
alam al-hayat sebagaimana diterangkan di dalam 
Surah al-An'am: 



"Sesungguhnya Aliahlah yang melahirkan tumbuh- 
tumbuhan dari butir dan biji benih. Dia mengeluarkan yang 
hidup dari yang mati dan mengeluarkan yang mati dari yang 
hidup. "(95) 

(Surah al-An'am) 


Juga firman selanjutnya: 


O* 





Et ^j3\j 


"Dialah yang melahirkan pagi dan menciptakan malam 
untuk beristirehat dan menciptakan matahari dan bulan 
untuk perkiraan. "(96) 


(Surah ai-An'am) 


Sama ada dipakai dengan pengertian "Aku pohon 
perlindungan pada Tuhan yang menjadi waktu pagi 
yang memberi keamanan dengan cahaya siang dari 
segala kejahatan yang sulit dan tersembunyi" atau 
dipakai dengan pengertian "Aku pohon perlindungan 
pada Tuhan yang memelihara seluruh makhluk yang 
memberi keamanan dari segala kejahatan makhluk," 
maka kedua-dua pengertian itu adalah sesuai dengan 
ayat-ayat yang kemudian. 


k k * k k k 


(Pentafsiran ayat 2) 
Bahaya Dari Makhluk 



"Dari kejahatan sebarang makhluk yang telah diciptakan- 
Nya. "(2) 

Maksudnya ialah dari kejahatan seluruh makhluk 
ciptaan-Nya, Kerana setiap makhluk itu ada 
keburukan-keburukannya dalam keadaan-keadaan 
hubungannya yang tertentu, di samping mempunyai 
kebaikan-kebaikan dalam keadaan-keadaan yang lain. 
Dan yang dipohon perlindungan di sini ialah dari 
keburukan dan kejahatannya agar kebaikannya sahaja 
yang tinggal. Allah yang menciptakan seluruh 
makhluk itu adalah berkuasa pula mengarah dan 
mentadbirkan keadaan makhluk-makhluk itu supaya 
muncul aspek kebaikannya sahaja, bukan 
keburukannya. 


k k k k k k 


(Pentafsiran ayat 3) 

Bahaya Di Waktu Malam 

© AAj m' o<j 

"Dan dari kejahatan malam apabila (gelap-gelitanya) 
meresap."(3) 

Kata-kata dari segi bahasa bererti "yang 

mencurah", dan erti kata-kata ialah lubang di 
bukit yang mengalirkan air. Dan yang dimaksudkan di 
sini biasanya ialah malam dan segala apa yang ada di 
malam hari. Apabila malam mencurah menyelubungi 
bumi, maka ketika itu malam sendiri menjadi sesuatu 
yang menakutkan, tambahan pula ia menimbulkan 
kemungkinan berlakunya segala sesuatu yang tidak 
diketahui dan tersembunyi seperti diserang binatang 
ganas, .dimasuki pembunuh, dicerobohi musuh dan 
didatangi serangga-serangga bisa. Di samping itu, di 
malam hari juga terbetiknya berbagai-bagai fikiran 
karut dan berbagai perasaan duka nestapa yang 
mencekik dan melemaskan minda. Kegelapan malam 
menolong syaitan untuk bertindak dan menggoda. 
Kegelapan malam dan keseorangan di malam hari 
juga menggerakkan nafsu syahwat manusia dan 
munculnya bahaya-bahaya dari makhluk yang 
nampak dan tidak nampak yang bergerak dan 
menyerang di waktu malam. 

k k k k k k 

(Pentafsiran ayat 4) 

Bahaya Bomoh-bomoh Sihir Dan Hakikat Sihir 



"Dan dari kejahatan tukang-tukang sihir yang menghembus 
pada tali-tali yang tersimpul."(4) 

Kata-kata ^ A ialah perempuan-perempuan 
bomoh sihir yang berusaha .menimpakan bahaya 
dengan cara memperdayakan pancaindera dan urat 

saraf seseorang dan menyampaikan saranan-saranan 
yang mempengaruhi jiwa dan perasaannya. Mereka 
membuat simpulan-simpulan tali atau sapu tangan 
dan menghembuskan pada simpulan-simpulan itu 
sebagai satu amalan tradisional sihir dan cara 
menyampaikan saranan-saranan. 


Ilmu sihir tidak mengubahkan hakikat-hakikat 
sesuatu dan tidak pula mewujudkan satu hakikat yang 
baru, tetapi ia boleh membuat pancaindera dan 
perasaan seseorang itu merasakan apa yang 
dikehendaki tukang sihir. Inilah ilmu sihir seperti yang 
digambarkan oleh Al-Qur'anul-Karim dalam cerita 
Nabi Musa a.s.: 





"Mereka (tukang-tukang sihir) berkata: Wahai Musa ! 
Piiihiah sama ada engkau yang melemparkan dahulu atau 
kami orang-orang yang mula-mula melemparkannya(65). 
Jawab Musa: Silalah kamu melemparkan dahulu . Tiba-tiba 
tali-taii dan tongkat-tongkat mereka dengan pengaruh sihir 
mereka terperasan kepada Musa seolah-olah berjalan(66). 
Lalu Musa merasa takut dalam hatinya(67). Kami berfirman 
kepadanya: Janganlah engkau takut kerana sesungguhnya 
engkaulah yang paling tinggi (menang)(68). Dan 
iemparkaniah tongkat yang ada di tangan kananmu nescaya 
ia akan menelan apa yang dibuat mereka. Sesungguhnya 
apa yang dibuat mereka hanya tipu daya tukang sihir sahaja, 
dan tukang sihir itu tidak menang walau dari mana sahaja ia 
datang(69). 


(Surah Taha) 


Demikianlah tali dan tongkat-tongkat sihir mereka 
tidak berubah menjadi ular-ular yang sebenar tetapi ia 
hanya membuat orang ramai dan Musa terperasan 
seolah-olah tongkat-tongkat itu ular-ular yang 
berjalan hingga menimbulkan perasaan takut dalam 
hati beliau, lalu Aliah meneguhkan hatinya. Kemudian 
hakikat yang sebenar terbuka apabila tongkat Musa 
benar-benar berubah menjadi seekor ular hakiki yang 
menelan semua tali-tali dan tongkat-tongkat tukang 
sihir yang palsu itu. 

Inilah tabi'at ilmu sihir yang harus diterima oleh kita, 
dan dengan tabi'at inilah ilmu sihir memberi kesan 


kepada orang ramai, mencetuskan perasaan-perasaan 
tertentu mengikut saranan-saranan tukang sihir, iaitu 
perasaan-perasaan yang menakutkan mereka, 
mengganggu mereka dan mengarahkan mereka ke 
arah yang dikehendaki oleh tukang sihir. Sampai di 
sini cukuplah untuk kita memahami tabi'at ilmu sihir 
dan rahsia hembusan pada simpulan-simpulan tali. 
Sihir itu suatu kejahatan dan suatu bencana, dan 
hanya kepada Allah sahaja dapat dipohon 
perlindungan dan naungan dari gangguannya. 

Riwayat Nabi Kena Sihir 

Di sana terdapat beberapa riwayat setengahnya 
sahih tetapi tidak mutawatir yang mengisahkan 
bahawa Labid ibn A'sam dari bangsa Yahudi telah 
menyihirkan Nabi s.a.w. di Madinah selama beberapa 
hari menurut satu cerita, dan selama beberapa bulan 
menurut satu cerita yang lain, sehingga beliau 
terperasan telah mendatangi isteri-isterinya 
sedangkan beliau tidak mendatangi mereka, dan 
dalam satu riwayat yang lain beliau terperasan 
melakukan sesuatu sedangkan beliau tidak 
melakukannya. Dan kedua-dua surah ini adalah 
diturunkan sebagai jampi kepada Rasulullah s.a.w., 
Oleh itu, apabila beliau menghadirkan bahan sihir 
yang dimaksudkan itu setelah diberi mimpi kepadanya 
dan membaca kedua surah itu, maka terhurailah 
ikatan sihir itu pada beliau dan hilanglah segala 
gangguannya. 

Tetapi riwayat-riwayat ini bercanggah dengan dasar 
al-'Ismat an-Nabawiyah 2 iaitu dasar setiap nabi itu 
ma'sum dalam segala tindakan dan kerja-kerja 
tablighnya. Riwayat-riwayat itu tidak sejajar dengan 
dasar 'aqidah bahawa setiap perbuatan Rasulullah 
s.a.w. dan setiap sabdanya merupakan suatu sunnah 
dan syari'at. Begitu juga riwayat-riwayat itu 
bercanggah dengan keterangan Al-Qur'an yang 
menafikan bahawa Rasulullah s.a.w. itu terkena sihir 
dan ia mendustakan kaum Musyrikin yang membuat 
dakwaan yang bohong itu. Oleh kerana itu kami 
terpaksa ketepikan riwayat-riwayat ini kerana Hadith- 
hadith A'ahad tidak boleh dijadikan pegangan dalam 
perkara-perkara 'aqidah. Tempat rujukan yang 
sebenar ialah Al-Qur'an, dan riwayat yang mutawatir 
merupakan syarat untuk diterima hadith-hadith yang 
ada hubungan dengan dasar-dasar 'aqidah, 
sedangkan riwayat-riwayat mengenai kisah Nabi 
s.a.w. disihir itu tidak mutawatir, tambahan pula 
mengikut pendapat yang kuat kedua-dua surah itu 
adalah diturun di Makkah ini melemahkan asas 
riwayat-riwayat itu. 


****** 

(Pentafsiran ayat 5) 


Bahaya Pendengki 



" Dan dari kejahatan pendengki apabila ia berdengki. "(5) 

Hasad dengki ialah perasaan cemburu hati terhadap 
sesuatu ni'matyang dikurniakan Allah kepada hamba** 
hamba-Nya yang tertentu serta bercita-cita supaya 
ni'mat itu musnah dan hilang, sama ada si pendengki 
yang merasa cemburu hati itu bertindak untuk 
memusnahkan ni'mat itu kerana ditekan dendam 
kesumat atau ia hanya terhenti sekadar menaruh 
perasaan cemburu hati sahaja, namun sesuatu 
kejahatan mungkin akan berlaku selepas wujudnya 
perasaan cemburu hati itu. 

Kita terpaksa merendahkan nada menolak atau 
menafikan mana-mana rahsia alam yang kita tidak 
ketahui, juga rahsia-rahsia jiwa dan sistem peralatan 
jisim manusia, kerana di sana terdapat banyak 
kejadian yang lahir dari rahsia-rahsia itu sedangkan 
kita tidak dapat mentafsirkan sebab musababnya 
sehingga hari ini, contohnya perhubungan telepati 
(perhubungan antara jiwa) yang berlaku di antara 
individu-individu yang tinggal berjauhan, iaitu 
perhubungan yang benar-benar berlaku yang dapat 
dibuktikan kebenarannya dengan berita-berita 
kejadian yang masyhur dan ujian-ujian yang banyak, 
sedangkan kita tidak dapat mentafsirkan sebab 
musababnya berdasarkan maklumat-maklumat yang 
ada pada kita. Begitu juga hipnotisme (ilmu daya 
menidurkan orang lain) yang kini menjadi objek ujian 
yang meyakinkan, sedangkan rahsia dan kaifiyatnya 
masih tidak diketahui. Di samping telepati dan 
hipnotisme, di sana banyak lagi rahsia-rahsia alam, 
rahsia-rahsia jiwa dan rahsia-rahsia sistem peralatan 
jisim manusia. 

Oleh itu, apabila pendengki-pendengki itu 
berdengki dan mengarahkan perasaan cemburu 
hatinya kepada orang yang didengkinya, maka kita 
tidak ada jalan untuk menafikan adanya kesan-kesan 
buruk dari pengarahan perasaan itu dengan alasan 
kerana ilmu pengetahuan dan alat-alat yang ada pada 
kita tidak sampai kepada rahsia kesan itu dan cara 
tindakannya. Kita tidak mengetahui bidang ini 
melainkan sedikit sahaja, dan pengetahuan yang 
sedikit itu pun biasanya kita perolehi secara kebetulan 
sahaja, dan kemudian ia mantap menjadi satu hakikat 
yang berlaku selepas itu. 

Pada hasad dengki terdapat bencana dan kejahatan 
yang perlu dipohon perlindungan dan naungan dari 
Allah agar terselamat darinya. 

Allah S.W.T. dengan limpah rahmat-Nya 
mengarahkan Rasul-Nya s.a.w. dan sekalian umat di 
belakangnya supaya memohon perlindungan kepada- 
Nya dari bencana-bencana kejahatan hasad dengki, 
dan sudah tentu apabila mereka memohon kepada- 
Nya, Dia akan melindungi mereka dari kejahatan- 


kejahatan itu baik secara umum mahupun secara 
terperinci. 

Cara Nabi (s.clw.) Membaca Ayat-ayat Perlindungan 

Menurut riwayat al-Imam al-Bukhari dari Aisyah r.a. 
katanya: Adalah Rasulullah s.a.w. apabila beliau 
berada di tempat tidurnya setiap malam beliau 
menemukan dua tapak tangannya kemudian 
menghembuskan pada keduanya dan membaca 

j-& / cj-Iili t-ijj Ji dan <j-S 

, kemudian beliau sapukan dengan kedua 
tapak tangannya semua bahagian tubuhnya yang 
dapat disapukan olehnya. Beliau mulakan di atas 
kepala dan mukanya dan bahagian hadapan 
badannya.. Beliau berbuat demikian sebanyak tiga 
kali. Demikianlah diriwayatkan oleh para pengumpul 
ha'dith (Hadith Ashabus-Sunan). 3 


****** 


Ai-Ustaz as-Syeikh Muhammad 'Abduh telah mengemukakan 
satu pendapat yang lain ketika mentafsirkan ayat (4) dan (5) 
daiam tafsir Juzu' 'Amma dari karya beliau. Sila rujuk tafsir itu. 
Sebab yang membawa beliau mengeluarkan pendapat itu 
ialah berlandaskan alasan yang kami telah sebut pada Surah 
al-Fil, iaitu aliran pentafsiran ‘agiiyah yang dianuti oleh beliau 
dengan tujuan untuk menyempitkan ruang perkara-perkara 
ghaib atau ghaibiyah yang di luar daya tanggapan 
pancaindera itu. 


